แม้ว่าแนวคิดของระบบทางการเงินแบบดั้งเดิมส่วนมากจะถูกนำไปใช้กับระบบนิเวศของคริปโตก็ตาม แต่คุณสมบัติในการกระจายอำนาจของเทคโนโลยีนั้น ได้นำเสนอโอกาสในการสร้างรายได้ด้วยทางเลือกต่าง ๆ มากมาย เช่น การกู้ยืมและการฟาร์มผลตอบแทน (Yield Farming) เป็นต้น
แพลตฟอร์มการกู้ยืม
การให้กู้ยืมคริปโตนั้นมีให้บริการมากมายในปัจจุบัน แต่ทั้งหมดนี้ต่างก็มีหลักการเดียวกันที่เป็นรากฐานของตลาดกู้ยืมทั่วไป โดยผู้ที่ถือครองคริปโตจำนวนมากนั้น สามารถเลือกที่จะนำเอาบางส่วนไปให้กู้ยืมเพื่อที่จะรับดอกเบี้ยได้ ซึ่งในขณะที่การกู้ยืมในระบบการเงินดั้งเดิมนั้นจะเกิดขึ้นได้แค่ในตลาดแบบรวมศูนย์ แต่สำหรับการกู้ยืมในตลาดคริปโตนั้น ได้รับการสนับสนุนจากทั้งแพลตฟอร์มการเงินแบบรวมศูนย์ (CeFi) และแบบกระจายอำนาจ (DeFi)
Centralized Finance (CeFi): การให้กู้ยืมด้วยระบบการเงินแบบรวมศูนย์เกิดขึ้นบนแพลตฟอร์ม เช่น CoinLoan, Celsius และ Crypto.com เป็นต้น โดยบริษัทเหล่านี้จะมีการปฏิบัติตามระเบียบข้อบังคับ Know Your Customer (KYC) และ Anti-Money Laundering (AML) ซึ่งสำหรับหลาย ๆ คนได้ให้ความสนใจแพลตฟอร์มเหล่านี้ เนื่องจากมักจะได้รับการประกัน อีกทั้งยังสามารถเจรจาเงื่อนไขการกู้ยืมได้
Decentralized Finance (DeFi): ขอบเขตของแพลตฟอร์ม DeFi นั้นจะให้กู้ยืมและรับดอกเบี้ยเงินฝากเป็นคริปโตเป็นหลัก โดยส่วนมากจะดำเนินการในฐานะองค์กรอิสระที่กระจายอำนาจ (DAO) ที่จะไม่มีส่วนร่วมของตัวกลางใด ๆ หรือแม้แต่ระเบียบข้อบังคับอย่าง KYC